b'\n_START_ARTICLE_\nAbenida Boni\n_START_SECTION_\nPaglalarawan ng ruta\n_START_PARAGRAPH_\nMula kanluran, nagsisimula ang abenida sa sangandaan\xc2\xa0nito sa Kalye Aglipay sa kabayanan ng Mandaluyong (poblac\xc3\xadon), kung saan matatagpuan ang Simbahan ng San Felipe Neri. Tutungo ito patimog-silangan sa mga baranggay ng\xc2\xa0Old Za\xc3\xb1iga, New Za\xc3\xb1iga, at San Jos\xc3\xa9, bago nito tumbukin ang isang malaking rotonda na tinatawag na Bilog ng Maysilo (o Maysilo Circle) sa Barangay Plainview. Sa roundabout na ito matatagpuan ang Munisipyo ng Lungsod ng Mandaluyong at ang Archdiocesan Shrine of the Divine Mercy. Paglampas ng roundabout, liliko ito pahilagang-silangan habang lalapit ito sa distritong komersiyal sa Kalye\xc2\xa0Barangka (Barangka Drive). Paglampas ng nabanggit na kalye, magiging mas-komersiyal ang anyo ng abenida; dito matatagpuan ang\xc2\xa0Rizal Technological University. Tatapos ang abenida sa sangandaan nito sa EDSA kung saan matatagpuan ang Estasyon ng Boni ng Linyang Tren ng MRT-3.'